VI—VIIxa0быуаттарҙа Иран-Византия һуғыштары һөҙөмтәһендә Төньяҡ Кавказ территорияһы аша Бөйөк Ебәк юлы маршруттарының береһе һалына. xa0Фарсылар Византияның сауҙа бәйләнештәренә аяҡ салыу маҡсатында грек сауҙагәрҙәренә ҙур пошлиналар һалырға йыйына. xa0Ошо сәбәпле Ҡытайҙан һәм Урта Азиянан йөрөгән каруандар Сәсәниҙәр державаһын урап үтә башлай. Уларxa0Каспий диңгеҙен көньяҡтан түгел, ә төньяҡтан урайxa0— Төньяҡ Каспий буйы аша Төньяҡ Кавказ яғына хәрәкәт итә. Шунлыҡтан Кавказдаxa0Бөйөк Ебәк юлының ике тармағы xa0— Мисиминия һәм Дари тармаҡтары барлыҡҡа килә.